CELEX: 62013TN0200
Language: fi
Date: 2013-04-09 00:00:00
Title: Asia T-200/13 P: Valitus, jonka Patrizia De Luca on tehnyt 9.4.2013 virkamiestuomioistuimen asiassa F-20/06 RENV, De Luca v. komissio, 30.1.2013 antamasta tuomiosta

15.6.2013   
            
            
               FI
            
            
               Euroopan unionin virallinen lehti
            
            
               C 171/32
            
         Valitus, jonka Patrizia De Luca on tehnyt 9.4.2013 virkamiestuomioistuimen asiassa F-20/06 RENV, De Luca v. komissio, 30.1.2013 antamasta tuomiosta
   (Asia T-200/13 P)
   2013/C 171/61
   Oikeudenkäyntikieli: ranska
   
      Asianosaiset
   
   
      Valittaja: Patrizia De Luca (Bryssel, Belgia) (edustajat: asianajajat S. Orlandi ja J. N. Louis)
   
      Muu osapuoli: Euroopan unionin neuvosto ja Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               toteamaan ja määräämään, että
               
                           —
                        
                        
                           Euroopan unionin virkamiestuomioistuimen (kolmas jaosto) asiassa F-20/06 RENV, De Luca v. komissio, 30.1.2013 antama tuomio (ei vielä julkaistu oikeustapauskokoelmassa) kumotaan
                        
                     
         
               —
            
            
               ratkaisemaan asian uusien säännösten perusteella
            
         
               —
            
            
               toteamaan ja määräämään, että
               
                           —
                        
                        
                           Euroopan komission 23.2.2006 tekemä päätös nimittää valittaja hallintovirkamieheksi kumotaan siltä osin kuin siinä vahvistetaan valittajan palkkaluokaksi palkkaluokan A*9 palkkataso 2
                        
                     
                           —
                        
                        
                           komissio velvoitetaan korvaamaan oikeudenkäyntikulut.
                        
                     
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa useaan valitusperusteeseen, joiden mukaan virkamiestuomioistuin teki oikeudellisen virheen, koska
   
               —
            
            
               virkamiestuomioistuin tulkitsi unionin tuomioistuimen asiassa T-563/10 P, De Luca v. komissio, 14.12.2011 antamaa tuomiota niin, että riidanalaisen päätöksen laillisuuden arviointi rajoittui ensimmäisessä oikeusasteessa ainoastaan palvelukseenottoa koskevien sääntöjen analogisen soveltamisen vaikutuksiin ilman, että huomioon otettiin tavanomaiseen urakehityksen sovellettavien säännösten ensisijaisuutta
            
         
               —
            
            
               virkamiestuomioistuin päätteli, että Euroopan unionin virkamiehiin sovellettavien henkilöstösääntöjen liitteessä XIII olevan 12 artiklan 3 kohta voi lainmukaisesti tulla sovellettavaksi analogisesti, mutta totesi samalla kuitenkin, ettei tästä olisi valittajalle etua uran kannalta ja että pieni palkan kannalta saavutettava etu tasoittuisi ajan myötä
            
         
               —
            
            
               virkamiestuomioistuin ei tutkinut henkilöstösääntöjen liitteessä XIII olevan 12 artiklan 3 kohdan ja kyseisen säännöksen analogisen valittajaan soveltamisen laillisuutta yhdenvertaisen kohtelun periaatteen ja urakehitysmahdollisuuksien huomioon ottaen
            
         
               —
            
            
               virkamiestuomioistuimen — eikä siis kantajan — tehtävä on valittajan mukaan tutkia, onko henkilöstösääntöjen liitteessä XIII olevan 12 artiklan 3 kohdan soveltaminen selvästi epäasianmukaista
            
         
               —
            
            
               virkamiestuomioistuin hylkäsi suoraan ilman perusteellista tutkimista valittajan väitteen, joka perustui yhdenvertaisen kohtelun periaatteen loukkaamiseen, joka johtui siitä, että vaikka henkilöstösääntöjen 45 artiklan mukaiset virkamiehen urakehitysmahdollisuudet on valittajan mukaan säilytetty henkilöstösääntöjen muutoksista huolimatta, yhdenvertaista kohtelua ei valittajan tapauksessa noudatettu sen vuoksi, että sovellettiin henkilöstösääntöjen liitteessä XIII olevan 12 artiklan 3 kohtaa.